Na temelju članka 52. stavak (2) Zakona o organizaciji tijela uprave u Županiji Zapadnohercegovačkoj („Narodne novine Županije Zapadnohercegovačke“, broj: 9/06 i 6/20), članka 39. stavak (5) Zakona o odgoju i obrazovanju u srednjoj školi ("Narodne novine Županije Zapadnohercegovačke”, broj: 20/17) i članka 4. stavak (2) u svezi s člankom 8. Pravilnika o kalendaru rada srednjih škola za školsku godinu 2022./2023. ("Narodne novine Županije Zapadnohercegovačke”, broj: 22/22), ministrica obrazovanja, znanosti, kulture i športa Županije Zapadnohercegovačke donosi

**Odluku**

**o produljenju nastave učenicima u srednjim školama u Županiji Zapadnohercegovačkoj u školskoj 2022./2023. godini**

**Članak 1.**

**(Primjena Odluke)**

Ovom Odlukom propisuje se trajanje nastave i proljetnog odmora u srednjim školama i razrednim odjelima unutar srednjih škola u Županiji Zapadnohercegovačkoj koje drugo obrazovno razdoblje nisu započele u skladu s Pravilnikom o kalendaru rada srednjih škola za školsku godinu 2022./2023. („Narodne novine Županije Zapadnohercegovačke”, broj: 22/22).

**Članak 2.**

**(Produljenje nastave)**

Nastava u srednjim školama i razrednim odjelima unutar srednjih škola iz članka 1. ove Odluke u školskoj 2022./2023. godini učenicima završnih razreda traje do 19. svibnja 2023. godine, kako je predviđeno Pravilnikom o kalendaru rada srednjih škola za školsku godinu 2022./2023. ("Narodne novine Županije Zapadnohercegovačke”, broj: 22/22), a učenicima ostalih razreda do 23. lipnja 2023. godine.

**Članak 3.**

**(Trajanje proljetnog odmora)**

Proljetni odmor učenika traje od 6. travnja 2023. godine do 10. travnja 2023. godine.

**Članak 4.**

**(Subote u kojima se realiziraju izvannastavne** **aktivnosti)**

Subote u petodnevnom radnom tjednu 15. travnja 2023., 6. svibnja 2023., 3. lipnja 2023. i 10. lipnja 2023. godine su radni dani u kojima škola realizira izvannastavne ativnosti planirane godišnjim programom rada.

**Članak 5.**

**(Početak ljetnog odmora)**

Ljetni odmor učenika počinje 26. lipnja 2023. godine.

**Članak 6.**

**(Stupanje na snagu)**

Ova Odluka stupa na snagu danom donošenja, a objavit će se u „Narodnim novinama Županije Zapadnohercegovačke“.

Bosna i Hercegovina

Federacija Bosne i Hercegovine

**ŽUPANIJA ZAPADNOHERCEGOVAČKA**

**MINISTARSTVO OBRAZOVANJA, ZNANOSTI,**

**KULTURE I ŠPORTA**

Broj: 07-06-02-02-6/23

Široki Brijeg 17. ožujka 2023. godine

MINISTRICA

Ružica Mikulić

**OBRAZLOŽENJE**

1. **PRAVNI TEMELJ**

Pravni temelj za donošenje ove Odluke je članak 4. stavak (2) u svezi s člankom 8. Pravilnika o kalendaru rada srednjih škola za školsku godinu 2022./2023. ("Narodne novine Županije Zapadnohercegovačke”, broj: 22/22) Pravilnika o kalendaru rada srednjih škola za školsku godinu 2022./2023. ("Narodne novine Županije Zapadnohercegovačke", broj: 22/22).

1. **RAZLOZI DONOŠENJA ODLUKE**

Ovom Odlukom određuje se drugačije trajanje nastave nego što je bilo predviđeno Pravilnikom o kalendaru rada srednjih škola za školsku godinu 2022./2023. ("Narodne novine Županije Zapadnohercegovačke", broj: 22/22) iz razloga što je bio štrajk u školama i nastava se nije izvodila. Kako bi se nadoknadila izgubljena nastava, potrebno ovom Odlukom propisati do kad će nastava trajati, te koliko će trajati proljetni odmor, jer se i trajanje proljetnog odmora mijenja. Subote u petodnevnom radnom tjednu 15. travnja 2023., 6. svibnja 2023., 3. lipnja 2023. i 10. lipnja 2023. godine su radni dani u kojima škola realizira izvannastavne aktivnosti planirane godišnjim programom rada.

Predlažemo da ova Odluka stupa na snagu danom donošenja, a objavit će se u „Narodnim novinama Županije Zapadnohercegovačke“ zbog žurnosti, kako bi mogli organizirati nastavu nakon štrajka.

1. **FINANCIJSKA SREDSTVA**

Za provedbu ove Odluke u Proračunu Županije Zapadnohercegovačke nije potrebno osigurati dodatna financijska sredstva.